Document ID: 31978R1423

ΚΑΝΟΝΙΣΜΟΣ (ΕΟΚ) αριθ. 1423/78 ΤΟΥ ΣΥΜΒΟΥΛΙΟΥ της 20ής Ιουνίου 1978 περί τροποποιήσεως του κανονισμού (ΕΟΚ) αριθ. 2759/75 περί κοινής οργανώσεως αγοράς στον τομέα του χοιρείου κρέατος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι το άρθρο 5 παράγραφος 1 του κανονισμού (ΕΟΚ) αριθ. 2759/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(2), όπως τροποποιήθηκε από τον κανονισμό (ΕΟΚ) αριθ. 367/76(3), προβλέπει ότι η τιμή αγοράς κατά την παρέμβαση για τον εσφαγμένο χοίρο της ποιότητος τύπου δεν δύναται να είναι ανώτερη από 92% ούτε κατώτερη από 85% της τιμής βάσεως-
ότι, λαμβανομένων υπόψη των αισθητών μεταβολών των δαπανών παραγωγής σφαγίων χοιρείου κρέατος κατά τα τελευταία έτη, εντός της Κοινότητος και στη διεθνή αγορά, είναι απαραίτητο να διευρυνθεί το άνοιγμα καθορισμού των τιμών αγοράς κατά την παρέμβαση για τον εσφαγμένο χοίρο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 παράγραφος 1 του κανονισμού (ΕΟΚ) αριθ. 2759/75 αντικαθίσταται από το ακόλουθο κείμενο:
"1. Η τιμή αγοράς για τον εσφαγμένο χοίρο της ποιότητος τύπου δεν δύναται να είναι ανώτερη από 92% ούτε κατώτερη από 78% της τιμής βάσεως."
Άρθρο 2
Ο παρών κανονισμός αρχίζει να ισχύει την 1η Ιουλίου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στο Λουξεμβούργο, στις 20 Ιουνίου 1978

Labels: 2
17
6